**தமிழ் வளர்ச்சித் துறை**

|  |  |
| --- | --- |
| அனுப்புநர் | பெறுநர் |
| முனைவர் ந. அருள்,  தமிழ் வளர்ச்சி இயக்குநர்,  தமிழ் வளர்ச்சி இயக்ககம்,  தமிழ் வளர்ச்சி வளாகம் முதல் தளம்,  தமிழ்ச்சாலை, எழும்பூர்,  சென்னை-600 008. | அரசு செயலாளர்,  தமிழ் வளர்ச்சி மற்றும் செய்தித்துறை,  தலைமைச் செயலகம்,  சென்னை – 600 009 |

திருவள்ளுவராண்டு 2053/ சுபகிருது /புரட்டாசி -11

ந.க.எண்: 9955 /ஆமொ4/2022, நாள்: 28 .09.2022

ஐயா,

|  |  |
| --- | --- |
| பொருள்: | தமிழ் வளர்ச்சி – 2021-2022 மானியக் கோரிக்கை அறிவிப்பு – 2022-2023ஆம் ஆண்டிற்கான நாட்டிற்காகப் பாடுபட்ட தலைவர்களின் பிறந்த நாளன்று சென்னை மாவட்டத்தில் கல்லூரி மற்றும் பள்ளி மாணவர்களுக்குப் பேச்சுப் போட்டிகள் ஆண்டுதோறும் நடத்திப் பரிசுகள் வழங்குதல் அண்ணல் காந்தியடிகள் பிறந்தநாளை முன்னிட்டு 12.10.2022 அன்று பேச்சுப்போட்டி நடத்தப்பெறுதல் - செய்திக் குறிப்பு வெளியிடுதல் - தொடர்பாக. |

\*\*\*\*\*\*\*

தமிழ் வளர்ச்சித் துறைக்கான 2021-2022ஆம் ஆண்டு மானியக் கோரிக்கை அறிவிப்பில் நாட்டிற்காகப் பாடுபட்ட தலைவர்களான **மகாத்மா காந்தி, ஜவகர்லால் நேரு, அண்ணல் அம்பேத்கர், தந்தை பெரியார், பேரறிஞர் அண்ணா, முத்தமிழறிஞர் கலைஞர்** ஆகியோரின் பிறந்தநாளில் கல்லூரி, பள்ளி மாணவர்களுக்கு பேச்சுப் போட்டி நடத்திப் பரிசுத்தொகையும் பாராட்டுச் சான்றிதழும் வழங்கப் பெற்று வருகிறது. தற்போது அண்ணல் காந்தியடிகள் பிறந்தநாளை முன்னிட்டு 12.10.2022 அன்று கல்லூரி, பள்ளி மாணவர்களுக்கு பேச்சுப்போட்டிகள் சென்னை மாவட்டத்தில் நடத்தப்பெறுகிறது. இதனுடன் இணைக்கப்பட்டுள்ள செய்திக்குறிப்பினை செய்தித்துறை வாயிலாக அனைத்து நாளிதழ்களிலும் காலை மற்றும் மாலை இரு வேளைகளிலும் வெளியிடப்பட ஆவன செய்யுமாறு அன்புடன் கேட்டுக் கொள்கிறேன்.

தமிழ் வளர்ச்சி இயக்குநர்

இணைப்பு: செய்திக் குறிப்பு (குறுந்தகட்டுடன்)

ந.க.எண். ஆ.மொ.4/9955/ 2022 தமிழ் வளர்ச்சி இயக்ககம்

தமிழ்ச்சாலை, எழும்பூர்,

சென்னை – 600 008

நாள்: 12 .10.2022

செய்திக்குறிப்பு

**அண்ணல் காந்தியடிகளின் கருத்துக்களையும் சமூகச் சிந்தனைகள் குறித்து பள்ளி, கல்லூரி மாணவர்களுக்கு தமிழ் வளர்ச்சித் துறை நடத்தும் பேச்சுப்போட்டி - அழைப்பு**

அண்ணல் காந்தியடிகளின் கருத்துக்களையும், சமூகச் சிந்தனைகளையும் தமிழ்நாடு முழுவதும் உள்ள பள்ளி / கல்லூரி மாணவ, மாணவியரிடம் கொண்டு சேர்க்கும் வண்ணம். பேச்சுப் போட்டிகள் 12.10.2022 (புதன் கிழமை) நேரம் மு.ப 10.00 மணி தனித்தனியே நடைபெறவுள்ளன. சென்னையில் இந்தப் போட்டிகள் வட சென்னை, மத்திய சென்னை, தென் சென்னை, ஆகிய மூன்று இடங்களில் பிரிக்கப்பட்டு பேச்சுப்போட்டிகள் நடத்தப்படும். ஒரே நாளில் சென்னை உட்பட 38 மாவட்டங்களிலும் இப்போட்டிகள் நடைபெறும்.

பள்ளி மாணவர்களுக்கு வட சென்னை, அரசு உயர்நிலைப் பள்ளி, வில்லிவாக்கம், சென்னை - 600 049, தென் சென்னை அரசு மகளிர் மேல்நிப்பள்ளி, அசோக்நகர், சென்னை - 600 005, மத்திய சென்னை, செயகோபால் கரோடியா மேல்நிலைப்பள்ளி, சைதாப்பேட்டை, சென்னை-600 015 ஆகிய இடங்களில் பேச்சுப்போட்டிகள் நடைபெறும்.

கல்லூரி மாணவர்களுக்கு வட சென்னை, டாக்டர் அம்பேத்கர் கலைக் கல்லூரி வியாசர்பாடி, சென்னை - 600 039, தென் சென்னை, இராணிமேரி கல்லூரி, சென்னை - 600 005, மத்திய சென்னை, பாரதி மகளிர் கலைக் கல்லூரி பிராட்வே, சென்னை- 600 001 ஆகிய இடங்களில் பேச்சுப்போட்டிகள் நடைபெறும்.

பள்ளி மாணவர்களுக்கான தலைப்புகள் 1) அண்ணலின் அடிச்சுவட்டில், 2) காந்தி கண்ட இந்தியா, 3) வேற்றுமையில் ஒற்றுமை, 4) பாரத தேசமென்று பெயர் சொல்லுவோம் ஆகியனவும் கல்லூரி மாணவர்களுக்கான தலைப்புகள் 1) வாழ்விக்க வந்த எம்மான், 2) மனித வாழ்க்கையும் காந்தியடிகளும்,3)சத்தியசோதனை, 4) எம்மதமும் நம்மதம், 5. காந்தி அடிகளின் வாழ்க்கையிலே, 6. இமயம் முதல் குமரி வரை முதலியன ஆகும்.

பேச்சுப் போட்டியில் வெற்றி பெறும் பள்ளி மாணவர்களுக்கு முதல் பரிசு ரூ.5000/-,இரண்டாம் பரிசு ரூ.3000/-, மூன்றாம் பரிசு ரூ. 2000/- என்ற வகையிலும் சிறப்புப் பரிசாக அரசுப் பள்ளி மாணவர்களுக்கு மட்டும் ரூ. 2000/- வீதம் இரண்டு பேருக்கு வழங்கப்பெறும். பேச்சுப்போட்டியில் வெற்றி பெறும் கல்லூரி மாணவர்களுக்கு முதல் பரிசு ரூ.5000/-,இரண்டாம் பரிசு ரூ.3000/-, மூன்றாம் பரிசு ரூ.2000/- என வழங்கப்பெறும்.

தமிழ் வளர்ச்சி இயக்குநர்